**Muguri de credinţă**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Muguri de credinţă

Izvorul de flori, ocean de petale,

se leagănă-n inimi, pe ramuri ovale,

credința din care apar primăveri,

se naşte în urma îngheţatei tăceri.

Tăcerea de gheaţă, o iarnă ce trece,

aşterne zăpezi pe muntele rece,

zideşte în urma ascunsă-n zăpadă,

a iernii magie, a iernii baladă.

Atunci, primăvara, cea plină de viaţă,

cu razele-i blânde zăpada dezgheaţă,

muguri voinici se transformă în flori,

credința-n petale şi aripi să zbori.